הכספי הרעוע. כאדם אביון שכיסיו מחוררים, פת לחמו עבשה ומעונו דל - שיווע לטבול עד צווארו במפלי השפע המבעבעים, אשר דמה לעצמו תמיד שכולם מלבדו טועמים תדירות ממימיהם הזהובים, ובנחישות בוטחת , כשל מי שכבר חווה עד תום כוחותיו, ניגש למלאכת הקודש.  ושוב התפרקד על מיטתו, ידיו ורגליו מפוסקות קמעה, אפוף ברוגע מוחלט מתוכו מזמן אליו את דמיונות השפע והזהב, מתמסר להם, מניח להם להרעיד הוויתו כולה, ואז - משילם מעליו נחרצות, נותר ערום ומזוקק עם האנרגיות בלבד, אנרגיות קסומות אך כסילות, שאחת היא להן אם נוצרו כתוצאה מהזיה או אמת מוצקה. וכך התנהל בעולם ביומיים הבאים, מרצד בהילה אנרגטית כאדם שאך זה עתה התבשר על זכיתו במליונים, או שמא ככורה פחם שבע מרורים שפתע נגלה בפניו מכרה זהב.  יומיים בלבד, מכיוון שהעולם מיהר הפעם להגיב לקוסם האנרגיות המיומן.  הודעה לקונית במכתב רשום על איזושהי דודה עלומה מקנדה,  שכל אשר עלה בעל דל שפתיה הגוועות  טרם החזירה נשמתה לבורא  היה שמו בלבד - שאר בשרה היחיד.  עשרה מליון דולר! - זהו הסכום שהתווסף לחשבונו, מותיר את פקידי הבנק , זעופי הפנים בימים שבשגרה, המומים, רטוטי  שפתיים נרגשות,